སུའུ་ལན་གྱི་མཁས་པ་ཚོའི་འདོད་ཚུལ་ལྟར་ན།རིག་རྩལ་གྱིས་སློབ་མར་ཆེས་ཟབ་པའི་མཛེས་པའི་རོལ་མྱོང་སྟེར་ཐུབ་ལ།སློབ་མའི་སྒྱུ་རྩལ་གྱི་དགའ་སྣང་དང་གསར་རྩོམ་གྱི་ནུས་པ་སྐྱེད་སྲིང་བྱེད་ཐུབ།ཁེ་ལོ་ཧྥུའི་གསུངསློབ་ཁྲིད་རྩ་འཛིན་གྱི་ནང་དུ་གཏན་འབེབ་བྱས་ཡོད་པ་ནི།རིག་རྩལ་བརྩམས་ཆོས་ནི་འཚོ་བར་ངོས་འཛིན་བྱེད་པའི་འབྱུང་ཁུངས་ཡིན་ལ།སློབ་མར་བསམ་བློའི་སློབ་གསོ་དང་ཀུན་སྤྱོད་སློབ་གསོ་གཏོང་བ་དང་།སློབ་མའི་འཇིག་རྟེན་ལྟ་ཚུལ་དང་གཤིས་རྒྱུད་ཆགས་པར་བྱེད་པའི་བྱེད་ཐབས་ཆེས་གལ་ཆེན་ཞིག་ཡིན།སློབ་ཁྲིད་རྩ་འཛིན་གྱི་ནང་དུ་གཏན་འབེབ་བྱས་པའི་རྩོམ་རིག་སློབ་གསོའི་དམིགས་ཡུལ་ནི།སློབ་མར་ཨུ་རུ་སུའི་གནའ་རབས་ཀྱི་རྩོམ་རིག་དང་སུའུ་ལན་གྱི་རྩོམ་རིགཕྱི་རྒྱལ་གྱི་རྩོམ་རིག་བཅས་ཀྱི་ཐད་ཀྱི་ཤེས་བྱ་འཐོབ་པར་བྱས་ཏེ།སྐད་ཆའི་སྒྱུ་རྩལ་དང་རྩོམ་རིག་གི་སྣང་བརྙན།སྤྱི་ཚོགས་ཀྱི་འབྲེལ་བར་ངོས་འཛིན་བྱེད་པའི་ནུས་པ་བཅས་སྐྱེད་སྲིང་བྱེད་དགོས་པ་དང་།སློབ་མས་སྐད་དང་ཡི་གེ་བཀོལ་བའི་ནུས་པ་གོང་འཕེལ་དང་།རང་རྟོགས་ཀྱིས་བརྩམས་ཆོས་བཀླག་པའི་ཐབས་ཇེ་ལེགས་སུ་གཏོང་དགོས་ལ།རྒྱལ་གཅེས་རིང་ལུགས་ཀྱི་བསམ་བློ་དང་མཛེས་རྟོག་གི་ནུས་པ་སྐྱེད་སྲིང་བྱེད་ཐུབ་དགོས།